- MATEW
- <
- 10
- >

10
Cu ha Pahpãm jarkwa to hahkre catêjê na me amji to pôj
Matew 10.40-42
40 Pê Jeju ihkôt me ipa catêjê te tôxi japackre to hane he:
— Ca ha ma Juta catêjê jõ krĩ atajê wỳr me pra, ne mehcunea mã ijarẽ. Ne quê ha me ana amji to pôj me ajkaam, ramã hanea ne ina me amji to pôj. Ne hãn ne ina me amji to pôj me ajkaam, hanea ne ramã, por Inxũ Cati te ajpên pjê wỳr ikujahêc ata na me amji to pôj.
41 — Ne por quê ha jũm, jũm pê Pahpãm jarkwa to ihcakôc catê cwỳrjapê ahna amji capa ata, quê ha ihtỳj jũ caxuw cuxà, Pahpãm te cumã hàmjõr xà ata cwa. Ne quê ha jũm, jũm xũmre impejti incwỳrjapê ahna amji capa ata, quê ha hanea ne cuxà, Pahpãm te cumã hàmjõr xà ata cwa. 42 Ne quê ha jũm te, jũm pê ikôt ipa catê cwỳrjapê, cumã cô pit jõr cakrô, quê ha hanea ne, me cuxà, Pahpãm te hahpan xà na jũm ata mã hàmjõr xà ata cwa. Ita to ca me amji japackrea ne — hane.

- MATEW
- <
- 10
- >

© 2012 WBT